Tükeldage naturaalsed viinerid (kiles viinerid koorige enne), praadige need vähese õliga pannil kergelt pruunikaks ja pange keedunõusse. Koorige sibul ja küüslauguküüned, peenestage ning praadige samuti kergelt läbi. Lisage vorstile. Siis valage keedunõusse tomatid, lihaleem ja maitsestage. Kuumutage keemiseni ning laske segul mõni minut seista. Seejärel lisage koor ja kontrollige maitset. Kõige lõpuks pange juurde pisikesed kurgikuubikud. Pakkuge kartulipudru või keedetud  kartulitega.